Què ens queda? (Pets)

Què ens queda,
venut per una moneda
que ens han canviat per algunes
petites engrunes,
mesquines com insults a l'esquena.

Què ens queda,
on han marxat les idees
quan les parets només criden
consignes tenyides
d'un odi irracional que et mossega.

Anestesiats per la pudor
de la traició
a tantes promeses
serem princeps d'un futur 
mediocre, eixut i fosc.

Què ens queda del que vam fer,
què ens queda del que vam ser,
què ens queda del que vam dir,
qui ens ha tornat un poble covard.

Què ens queda
sinó aquesta "patuleia"
d'escampadors de mentides
i perdonavides,
malalts de tanta mala consciència.

Fills d'un pactisme interessat
en oblidar
un passat que crema
callem, i aquest silenci amarg
delata el que ara som.

Què ens queda...